Az Élhető Erzsébetváros nevű csoport demonstrációt tartott csütörtök este az Akácfa utca és a Wesselényi utca sarkáról indulva. A Népszava beszámolója szerint a vonulók körülbelül kétszázan voltak, az „éjszakai zaj és a tarthatatlan közállapotok” ellen tiltakoztak.

A nemrég alakul Élhető Erzsébetváros csoport belső-erzsébetvárosi lakókból áll, akik szerint azáltal, hogy az önkormányzat 2013-ban kivonta a területet a csendrendelet hatálya alól, élhetetlen körülményeket teremtett a számukra. A csoportról és más, a város éjszakai életét megreformálni kívánó szereplőkkel itt foglalkoztunk bővebben.

A belvárosi bulizás elleni tüntetés műfaja egyébként nem Budapesten született, maga a buliturizmussal járó problémahalmaz jelensége is annak kapcsán lett ismert, hogy két évvel ezelőtt Barcelonában a helyiek összefogtak és demonstrációkat szerveztek.